es gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl gl gl gl gl gl es gl gl gl gl gl gl zh en sv fr de de gl gl gl gl gl gl gl es gl en gl gl gl gl gl gl gl gl gl pt gl pt en ca gl gl pt
Vieiros: Galiza Hoxe - Rubén Ruibal faise co Premio Nacional de Literatura Dramática
Cuarta feira, 05 de outubro de 2022
O escritor de Ribadeo Rubén Ruibal foi galardoado hoxe pola súa obra Limpeza de Sangue, que xa recibira o Premio Álvaro Cunqueiro de Textos Teatrais.
Tags: Premio Nacional Literatura Dramática Rubén Ruibal Teatro
Suma e segue. O dramaturgo galego Rubén Ruibal continúa colleitando éxitos, neste caso, a nivel estatal. Editado por Xerais e en colaboración co Instituto Galego de Artes Escénicas e Musicais (IGAEM), Limpeza de sangue introduce ao espectador no paradoxo da igualdade que produce a morte ou a enfermidade e repara nas pequenas cousas que a rutina diaria fai pasar por alto.
O argumento conta a historia de Fernando e Pantaleón, dous homes procedentes de mundos aparentemente opostos, que coinciden, á espera do seu transplante ou do inevitable pasamento, na sala de diálise dun hospital. Xuntos coñecen outros aspectos da vida e ven nacer unha amizade inimaxinable, mentres todo ao seu redor continúa o seu obsesivo, prexuízoso e sistemático funcionamento.
A obra, que aínda non saíu a escena, foi galardoada con 15.000 euros, procedentes do Ministerio de Cultura, e distigue o mellor texto escrito en calquera das linguas oficiais do Estado.
Rubén Rubial, naceu en Ribadeo en 1970, e moi novo integrouse na compañía Teatro de Aquí, onde permaneceu durante dez anos e onde colaborou con Roberto Vidal Bolaño. As súas arelas foron máis alá, e en 2000 constituíu, xunto con Carlos Losada, a compañía Teatro Cachuzo, espazo perfecto para levar a escena os seus textos teatrais. A partir de aí, a súa traxectoria como dramaturgo complementouse con traballos como actor e escenógrafo en diferentes institucións como Aula de teatro da Universidade de Santiago, Teatro Universitario dá Coruña, Escola de Teatro Danthea ou O Facho.
Ruibal foi empregado de biblioteca, entrevistador do INE, vendedor en grandes almacéns, comercial, tradutor... para actualmente dedicarse a ser amo de casa, agricultor, e o máis importante: escritor e amante do teatro.
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Regresa o Culturgal Edición xeral
Independencia, creatividade e esplendor Edición xeral
Un país normal Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto